Sega kuning iku panganan khas Indonésia. Panganan iki kagawé saka beras sing dimasak nganggo kunir lan santen sarta rempah-rempah. Kanthi ditambahi bumbu-bumbu lan santen, sega kuning nduwèni rasa sing luwih gurih tinimbang sega putih. Sega kuning iku variasi saka sega putih sing kerep digunakaké kanggo tumpeng. Sega kuning biasa disajèkaké karo werna-werna lawuh khas Indonésia.